Diari Oficial de la Generalitat Valenciana


Sumari del DOGV 1061, del 10-05-1989 (1989/813842)

DECRET 56/1989, de 2 de maig, del Consell de la Generalitat Valenciana, pel qual es creà la Comissió Organitzadora de la participació de la Comunitat Valenciana en l'Exposició Universal que es farà a Sevilla en 1992.
------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1989/05/02/56/dof/vci/html**

### Dades del document

Número de DOGV
:   1061

Data del DOGV
:   10-05-1989

Secció del DOGV
:   DISPOSICIONS GENERALS

Número del document
:   1989/813842


Data del document
:   02-05-1989

Organisme emissor
:   Presidència de la Generalitat

Tipus de document
:   Decret

Anàlisi jurídica

Decret 56/1989, de 2 de maig, del Consell de la Generalitat Valenciana, pel qual es crea la Comissió Organitzadora de la participació de la Comunitat Valenciana en l'Exposició Universal que es farà a Sevilla en 1992.  
Segons el Reglament Especial número 1 de l?Exposició Universal Sevilla 92, article 2.2, les Comunitats Autònomes d'Espanya seran per primera vegada participants oficials en un esdeveniment d'aquestes característiques.  
Donada la transcendència d'aquesta Exposició Universal, on es destacaran els avenços del món des de la Descoberta d?Amèrica, alhora que es promourà l?intercanvi cultural, científic i tecnològic entre els participants, la planificació i gestió d'una digna presencia de la Comunitat Valenciana ha d'escometre's amb el temps i els recursos adequats.  
Per això, cal crear un òrgan encarregat d'aquest objectiu, dotat també de les competències i els mitjans necessaris per a la preparació i desplegament de les seues tasques.  
En atenció d'aquestes consideracions, amb la deliberació prèvia del Consell de la Generalitat Valenciana, en sessió mantinguda el dia 2 de maig de 1989, a proposta del seu President i segons que disposa l'article 40 de la Llei de la Generalitat Valenciana 5/1983, de 30 de desembre, de Govern Valencià,  
DECRETE:  
Article primer  
Es crea la Comissió Valenciana Expo'92, organitzadora de la participació de la Comunitat Valenciana en l?Exposició Universal que es farà a Sevilla durant 1992. Dita Comissió queda adscrita a la Presidència de la Generalitat.  
Article segon  
La Comissió realitzarà totes les activitats que calguen per a la participació de la Comunitat Valenciana en l?Exposició Universal Sevilla '92, i en concret:  
a) Redactar el pla i el programa d'activitats a realitzar per a la participació de la Comunitat Valenciana en l?Exposició Universal.  
b) Definir els continguts temàtics que informaran el Pavelló de la Comunitat.  
c) Realitzar les tasques preparatòries per a subscriure el contracte de participació entre la Comunitat i la «Societat Estatal per a l?Exposició Universal Sevilla 1992, Societat Anònima».  
d) Promoure la construcció del Pavelló de la Comunitat Valenciana en la Seu de l?Expo'92, fent totes les actuacions que hi siguen necessàries.  
e) Determinar les condicions de participació de les persones físiques o jurídiques interessades en ser presents al Pavelló susdit i subscriure'n els acords o convenis pertinents.  
f) Organitzar el programa d'activitats culturals i recreatives que s'hagen de desplegar en el marc de l?Exposició.  
g) Arbitrar els mitjans personals i materials que calguen per al correcte funcionament i desplegament de les activitats relacionades amb la participació valenciana en l?Expo'92.  
Article tercer  
1. La Comissió serà presidida pel Secretari General de la Presidència de la Generalitat Valenciana estarà constituïda pels membres següents de caràcter permanent:  
- Un coordinador.  
- Un secretari.  
- Responsables d'àrea fins un màxim de set.  
2. La Comissió podrà estar assistida per a assumptes específics per tots els assessors que considere convenients el seu President.  
3. Els membres de la Comissió seran designats per resolució del President d'aquesta. Els nomenaments es publicaran en el DOGV.  
4. El suport administratiu de la Comissió serà prestat per la Secretaria General Administrativa de la Presidència de la Generalitat Valenciana.  
5. La Comissió establirà les normes pròpies de funcionament.  
Article quart  
El President de la Comissió queda facultat per a subscriure el conveni de participació amb la Societat Estatal per a l?Exposició Universal Sevilla '92, SA, i tots els altres acords o convenis que hagen de fer-se per al compliment dels seus objectius.  
Article cinqué  
1. El programa de participació es finançarà amb càrrec als crèdits que amb aquesta finalitat es consignen en els pressupostos de la Generalitat per als exercicis 1990 i següents.  
2. Amb la finalitat anterior, en el projecte de Pressupostos per al exercicis esmentats s'inclourà un programa pressupostari denominat «Participació en l?Expo'92», adscrit a la Presidència de la Generalitat Valenciana, que recollirà els crèdits, tant per operacions corrents com de capital, prevists per a la participació.  
3. Els ingressos procedents d'aportacions de persones físiques o jurídiques col·laboradores en la participació valenciana en l?Expo'92, generaran crèdits en l?estat de despeses de dit programa segons que estableix l'article 37 de la Llei 4/1984,, de la Generalitat Valenciana i en els acords o convenis propis de col·laboració.  
Article sisé  
Les indemnitzacions per assistències a la Comissió o per serveis prestats en desplegament d'activitats d'aquesta s'ajustaran al que disposa la normativa vigent.  
DISPOSICIO TRANSITORIA  
Durant l?exercici pressupostari present les activitats de la Comissió es finançaran amb càrrec als crèdits consignats en el programa 111.40 «Serveis Generals» de la Presidència de la Generalitat Valenciana.  
DISPOSICIO FINAL-  
Aquest Decret vigirà l?endemà de la publicació al Diari Oficial de la Generalitat Valenciana.  
València, 2 de maig de 1989.  
El President de la Generalitat,   
JOAN LERMA I BLASCO


Còpia Permalink ELI